**9. ANGLIJA MED ABSOLUTNO IN PARLAMENTARNO DRŽAVO**

**Pričakovani dosežki/rezultati ⇨ kriteriji za samopreverjanje znanja**

**Pri učenju in preverjanju znanja si lahko pomagaš z obrazcem – semafor, ki ti omogoča samopreverjanje znanja o snovi Anglija med absolutno in parlamentarno državo. Svoje znanje pa lahko še dodatno samopreveriš s pomočjo opisnih kriterijev.**

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na znanje in razumevanje zgodovinskih dogodkov, pojavov, procesov, konceptov so, da: |  |  |  | Utemeljitev, pojasnilo, komentar ⇨ načrt učenja za naprej |
| S pomočjo zemljevida, filmov z YouTuba in učbenika pojasnim, kdo so bili udeleženci spopada pri Hastingsu in kdo je v bitki zmagal. |  |  |  |  |
| Opišem posledice in okoliščine spopada pri Hastingsu in kako so nenehne vojne vplivale na angleško družbo. |  |  |  |  |
| Pojasnim pomen Magne charte in glavno spremembo, ki jo je sprejetje te listine povzročilo v angleškem načinu vladanja. |  |  |  |  |
| S pomočjo filmskega odlomka na YouTubu poimenujem vladarje tistega časa in ovrednotim spremembe v vladanju po sprejetju Magne charte libertatum. |  |  |  |  |
| Pojasnim odnos vladarjev iz dinastije Tudor do verskega vprašanja, spremembe in zakaj to obdobje imenujemo zlata doba. |  |  |  |  |
| Opišem posledice zavrnitve listine Petition of Rights. |  |  |  |  |
| Ob slikovnem gradivu pojasnim način vladanja Oliverja Cromwella. |  |  |  |  |
| Pojasnim posledice sprejetja listine Bill of Rights. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na razvijanje spretnosti in veščin so, da: |  |  |  | Utemeljitev, pojasnilo, komentar ⇨ načrt učenja za naprej |
| Znam zbrati informacije in dokaze iz različnih besedil, slikovnega in filmskega gradiva ter oblikovati odgovore na vprašanja z delovnega lista. |  |  |  |  |
| Argumentiram trditev s pomočjo relevantnih dejstev v spletnem forumu. |  |  |  |  |
| Napišem poročilo o življenju in delu Williama Shakespeara ter v njegovem izbranem delu primerjam zgodovinska dejstva in umetniško fikcijo. |  |  |  |  |
| Izkažem spretnosti uporabe IKT tehnologije pri delu v forumu spletne učilnice ter vodenju eListovnika. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati na področju razvijanja odnosov, ravnanja, naravnanosti in stališč so, da: |  |  |  | Utemeljitev, pojasnilo, komentar ⇨ načrt učenja za naprej |
| Ob konkretnih primerih (Anglija med absolutno in parlamentarno državo) pokažem zanimanje za zgodovinsko preteklost in sedanjost. |  |  |  |  |
| Ocenim in utemeljim pomen Magne charte libertatum za nadaljnji razvoj demokratičnega načina vladanja. |  |  |  |  |

**Ocenjevanje poročila z razmišljanjem o povezanosti med literaturo in zgodovinskimi dejstvi**

|  |  |
| --- | --- |
| **Ocena** | **Opisni kriterij** |
| **Odlično** | Poročilo je prepričljivo, transparentno z ustrezno uporabo strokovne terminologije, dijak je pri pripravi poročila povsem samostojen in z lastnimi izvirnimi idejami podkrepi razmišljanje o povezavi med zgodovino in literaturo. |
| **Prav dobro** | Poročilo je prepričljivo in povsem samostojno izvedeno, transparentnost pa je pomanjkljiva, saj dijak ne navaja vseh pomembnih informacij v razmišljanju zgodovini kot predlogi za literarno delo. |
| **Dobro** | Poročilo je ustrezno, ne opazimo primerov za doseganje transparentnosti, a je dijak pri pripravi poročila povsem samostojen. Izvirnih idej ni. |
| **Zadostno** | Poročilo je skromno, dijak se moti, ne vključuje nazornih primerov v svoje razmišljanje o zgodovinsko - literarni povezanosti, kar zahteva učiteljevo intervencijo.  Izvirnih idej ni. |

**Ocenjevanje znanja – splošno znanje zgodovine**

|  |  |
| --- | --- |
| **Ocena** | **Opisni kriterij** |
| **Odlično** | Pozna dejstva, pojme, dogodke, pojave in koncepte po učbeniku in dodatnih zg. virih,  na temelju virov sklepa o vzrokih in posledicah in jih samostojno razlaga in utemeljuje,  ločuje dejstva in mnenja in oblikuje samostojne zaključke,  na temelju podatkov z zemljevidov oblikuje samostojne zaključke,  pomen dogodkov in pojavov samostojno presoja in utemeljuje po svojih besedah,  je suveren pri delu v spletni učilnici in z e-listovnikom. |
| **Prav dobro** | Pozna dejstva, pojme, dogodke, pojave in koncepte po učbeniku in na temelju virov sklepa o vzrokih in posledicah ter jih samostojno razlaga in utemeljuje, ločuje dejstva in mnenja, pri čemer ni povsem zanesljiv, in oblikuje samostojne zaključke, na temelju podatkov iz zemljevida oblikuje samostojne zaključke. Pomen dogodkov in pojavov presoja in utemeljuje, a ima pri tem včasih nekoliko težav. Je suveren pri delu v spletni učilnici in z e-listovnikom. |
| **Dobro** | Pozna dejstva, pojme, dogodke, pojave in koncepte po učbeniku, na temelju virov sklepa o vzrokih in posledicah in jih samostojno razlaga in utemeljuje, pri čemer ni povsem zanesljiv, dejstva in mnenja ločuje s pomočjo učitelja in oblikuje zaključke, ki niso povsem logični in prepričljivi, delo z zemljevidom obvlada – zna brati podatke in jih oblikovati v samostojne zaključke. Pomen dogodkov in pojavov skuša presojati in utemeljevati. Je večinoma suveren pri delu v spletni učilnici in z e-listovnikom. |
| **Zadostno** | Dejstva, pojme, dogodke in pojave deloma prepozna, vzroke in posledice deloma prepozna, iz virov pa le, če so povsem razvidni – jih le prepiše, dejstva in mnenja ločuje le, če so povsem razvidna, z zemljevidov povzame le povsem razvidne podatke, pri oblikovanju zaključkov ni prepričljiv, zahaja pa tudi v protislovja. Je večinoma suveren pri delu v spletni učilnici in z e-listovnikom. |

**Samorefleksija in izboljšave nadaljnjega učenja (vprašanja so v pomoč pri razmišljanju o tvojem znanju in učenju):**

* Izpolni tretji stolpec v tabeli VŽN (kaj sem se naučil/-a, katere nove spretnosti in veščine sem spoznala, katere nove vrednote so mi postale pomembne).
* Kako znanje/izdelek dokazuje tvoj napredek?
* Ali z njim dokazuješ, da se trudiš za doseganje zastavljenih ciljev? Na kakšen način?
* Kako znanje/izdelek dokazuje, da razmišljaš/ravnaš drugače kot v preteklem obdobju?
* Kako so mi pri napredku pomagale izbrane učne strategije? Utemelji.
* Na znanje/izdelek sem ponosen/ponosna, ker …
* Ko sem se učil/-učila, sem spoznal/-a, da…
* Ko sem pripravljal/pripravljala ta izdelek, sem se naučil/naučila, da …
* Iz učenja/izdelka je razvidno, da sem v pripravo vložil/vložila veliko truda, ker …
* Znanje/izdelek dokazuje, da znam/razumem …
* Znanje/izdelek je pomembno, ker …
* Pri učenju sem še posebej ponosen/ponosna na…………….., zato, ker……………………..
* Kateri izdelek mi je posebej dobro uspel?
* Kaj bi lahko izboljšal/-a?
* Kaj sem pri učenju spoznal/-a o sebi in o svojem delu?
* Načrt za naprej (kako dalje prihodnjič).